Korsdalsbekken

Korsdalsbekken (nordsamisk: Suohpášjohka) er ei elv i Sør-Varanger kommune i Finnmark. Den er ei sideelv til Munkelva og er 11,9 kilometer lang.

Elva har utspring fra et lite tjern på Guovdoaivi. Den renner derfra mot nord til Hyttevatnet, hvor den snur mot vest-nordvest ned til Korsdalsvatnet. Like etter utløpet fra vatnet kommer elva fra Midtfjordvatnan inn fra nord. Denne elva, som har utspring på fjellvidda Lávvoriggeoaivi, har større vannføring enn hovedelva. Den er også lengre, og regnet fra denne elvas utspring har vassdraget en lengde på 19,6 kilometer. Fra Korsdalsvatnet fortsetter elva ned gjennom den skogkledte Korsdalen til samløpet med Munkelva, like før denne munner ut i Munkefjorden.

Elvemunningen ligger innenfor Neiden- og Munkefjord naturreservat. Munkelvvassdraget ble i 1973 vernet mot kraftutbygging i Verneplan I for vassdrag.

 Referanser 

Kategori:Elver i Sør-Varanger
Kategori:Munkelvvassdraget